钦定古今图书集成/明伦汇编/官常典/第428卷 > 《少府箴》汉·扬雄
## 钦定古今图书集成/明伦汇编/官常典/第428卷 > 《少府箴》汉·扬雄

实实少府，奉养是供。纪经九品，臣子攸同。海内币帑，
祁祁如云。家有孝子，官有忠臣。共僚率旧，圣则越遵。
民以不扰，国以不烦。昔在帝季癸辛之世，酒池糟堤，
而象箸以噬。至于耽乐流湎，而妲妹作祟。共寮不御，
不恢夏殷。丧其国康，而卒以陵迟。嗜不可不察，欲不
可不图。未尝失之于约，尝失之于奢。府臣司共，敢告
“执觚。”